stanford-oval/wikipedia huggingface dataset:
נחשון (אוניית מעפילים)
תולדותיה > "טדורנה" – ספינת דיג > המעפילים

כ-550 המעפילים נאספו במחנה ליד בנדול (Bandol), ממחנות שארית הפליטה בדרום צרפת, רוכזו בו מספר ימים לפני ההפלגה. היו חברי תנועות נוער ומפלגות: מפא"י, פועלי ציון, התאחדות, נוחם – 138; דרור, הנוער לאחדות העבודה, פח"ח – 138; השומר הצעיר – 102; איחוד, הנוער הציוני –67; המזרחי – 22; בית"ר – 8; שונים – 75; 346 גברים ו- 204 נשים וביניהם 13 ילדים עד גיל 13; 89 בני נוער בגיל 18. אל האונייה שעגנה בחוף בנדול, הגיעו ברגל ב-13 באפריל בשעה 23:00. הם הועברו בסירות ובחבלים לספינה, שעגנה במרחק כ־200 מטר מן החוף.
ההפלגה > ההפלגה הראשונה

העלאה ראשונה של כ-530 מעפילים נערכה בתחילת מרץ 1948. בהסתר, באמצעות סירות גומי.
ב-13 במרץ עלתה על שרטון צפונית לאנציו. בין איטליה לקורסיקה נתקעה הספינה בלב ים עם מנוע מקולקל. פגשה את אוניית המפעילים "יחיעם" שיצאה ב-10 במרץ מפורמיה באיטליה, כשעל סיפונה 236 מעפילים.
מעפילי "נחשון" הועברו ל"יחיעם", היחיעם המשיכה בדרכה לחופי ארץ ישראל והנחשון חזרה ריקה לבנדול. לפני ההפלגה השנייה הוחלף שמה מטדרונה ל"נחשון הקסטל".
ההפלגה > ההפלגה השנייה

ב-14 באפריל הפליגה עם שחר. כשביקשה הספינה לצאת מהנמל, נכרך חבל סביב המדחף. לאחר כמה שעות שוחרר המדחף. מבנדול שטה האונייה לאורך החוף הצרפתי, ליד טולון (Toulon), ומשם בנתיב הרגיל לארץ ישראל.
מדיווחים צרפתיים עולה כי ב-14 באפריל נעצרה ספינת מעפילים ל-24 שעות ליד חוף לקטיאן בסביבת טולון עקב תקלה במנוע. לבסוף הפליגה ללא עזרה. ב-21 באפריל דווחה הספינה כי אזלו מי הקירור למנועים, ויש צורך ב-30 (נתון טעון אימות) טון מים. הספינה ביקשה רשות להיכנס לנמל בכרתים כדי להצטייד במים. באותו יום ניסו שלוש משחתות צרפתיות לתפוס את הספינה, שנראתה ליד טולון. תקלה נוספת במנועים גרמה להוראה להעביר את מעפילים לספינה "משמר העמק"" ("מיכל") אך הדבר לא התבצע.
ההפלגה > עימות עם הבריטים

גילוי בריטי אירע ב-24 באפריל התקרבה משחתת בריטית, אולם לא נעצרה, והמשיכה לכרתים. ב-26 באפריל משעות אחר הצהרים, החלו שתי משחתות בריטיות ללוות את האונייה. המעפילים קבלו הוראה להתנגד עד כמה שניתן להשתלטות בריטית.
במרחק כ-30 מייל מול חוף תל אביב, התכוננו חיילים בריטים להשתלט על הספינה. עם עלייתם, נתקלו בהתנגדות, ושניים מהם הושלכו לים. בשעה 21:30, נלכדה הספינה והובלה לנמל חיפה. הבריטים השתמשו באלות כדי להתגבר על ההתנגדות, וגם התיזו מים באמצעות זרנוקים וירו פצצות גז מדמיע. וכך, לאחר מאבק אלים השתלטו עליה הכוחות הבריטים. היא נגררה לחיפה ב-28 באפריל.
עם התחלת העימות עם הבריטים נותק הקשר עם מפקדת "ההגנה" בארץ ישראל, ומכשירי הקשר של המלווים הוסלקו.
נתקבלה הוראה כי על מפקד הספינה והמלווה להישאר בספינה, ועל היתר לרדת לסליק בחלק הקדמי של הספינה.
האונייה הובלה על ידי הבריטים לנמל חיפה, והמעפילים גורשו למחנות המעצר בקפריסין.
"נחשון" הייתה אוניית המעפילים האחרונה שנוסעיה גורשו על ידי הבריטים.
לאחר הקמת המדינה הפליגה חזרה לצרפת לשם מכירתה לגרוטאות.
הערות שוליים

↑  ראו: הלל ירקוני, ספינות מעפילים מא-ת, עמ' 179.
נמייה מפוספסת-צוואר

| נמייה מפוספסת-צוואר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נמייתיים
סוג:: נמייה
מין:: נמייה מפוספסת-צוואר
שם מדעי
 Herpestes vitticollis ‏בנט, 1835
תחום תפוצה


נמייה מפֿוספּסת-צוואר (שם מדעי: Herpestes vitticollis) היא מין של נמייה גדולה ממשפחת הנמייתיים, החיה בטבע רק בקצה הדרום-מערבי של הודו ובסרי לנקה. היא הנמייה השנייה בגודלה מנמיות אסיה (אחרי המין נמייה לבנת-זנב שחיה בעיראק).
מאפיינים

לנמייה בעלת פרווה עבה יחסית ובעלת גוף מוצק ורגליים גבוהות, לעומת שאר מיני הנמיות. יש לה פס שחור גדול לאורך הצוואר, מה שנתן את שמה. הגוף בצבע חום-בהיר עד אפור והראש כהה בהרבה משאר הגוף. הזנב גדול ושעיר וקצהו שחור כמו קצוות הרגליים.
הנמייה חיה בסמוך לאזור מים מתוקים כמו בביצות ושדות לחים כמו שדות אורז בהודו וסרי לנקה. היא משוטטת ביום ובלילה בחיפוש אחר מזון קטן כמו עכברים, זוחלים וחסרי חולות. היא יכולה להתמודד גם עם טרף גדול כמו ארנבת או נחש קוברה. כמו כן היא אוכלת פירות.
לנמייה זו שני תת-מינים:
H. v. vitticollis - חיה בטבע בדרום-מערב הודו ובסרי לנקה. מזוהה על ידי הפרווה האדמונית שלה.
H. v. inornatus - חיה בטבע רק במדינת קרנאטקה.
נמייה זו אינה נמצאת בסיכון למרות טווח המחיה הקטן שלה.
הערות שוליים

↑  נמייה מפוספסת-צוואר באתר הרשימה האדומה של IUCN
| נמייתיים |
| --- | --- | --- |
| נמיית מרש (סוג ומין יחיד) | נמיית מרש |      |
| נמייה עבת-זנב | נמייה עבת-זנב • נמיית ג'קסון • נמייה שחורת-כפות |      |
| קוסימן | קוסימן אלכסנדר • קוסימן אנגולי • קוסימן מצוי • קוסימן שטוח-ראש |      |
| נמייה צהובה (סוג ומין יחיד) | נמייה צהובה |      |
| דולוגל הסוואנה (סוג ומין יחיד) | דולוגל הסוואנה |      |
| נמייה דקה | נמייה דקה אנגולית • נמייה דקה סומאלית • נמייה דקה אפורה • נמייה דקה שחורת-זנב |      |
| נמייה ננסית | נמייה ננסית אתיופית • נמייה ננסית מצויה |      |
| נמייה | נמייה קצרת-זנב • נמייה הודית אפורה • נמייה הודית חומה • נמייה מצויה • נמייה אסייתית קטנה • נמייה הודית קטנה • נמיית הצווארון • נמיית רודי • נמייה מפוספסת-צוואר • נמיית הסרטנים |      |
| נמייה לבנת-זנב (סוג ומין יחיד) | נמייה לבנת-זנב |      |
| נמייה ליבראית (סוג ומין יחיד) | נמייה ליבראית |      |
| נמייה ארוכת-אף (סוג ומין יחיד) | נמייה ארוכת-אף |  |
| נמייה מפוספסת | נמייה מפוספסת גמביאנית • נמייה מפוספסת מצויה |  |
| נמיית סלווס (סוג ומין יחיד) | נמיית סלווס |  |
| נמיית מלר (סוג ומין יחיד) | נמיית מלר |  |
| סוריקטה (סוג ומין יחיד) | סוריקטה |  |
זוג נמיות מפוספסות צוואר בהודו
נמייה הודית חומה

| נמייה הודית חומה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נמייתיים
סוג:: נמייה
מין:: נמייה הודית חומה
שם מדעי
 Herpestes fuscus ‏וטרהאוס, 1838
תחום תפוצה


נמייה הודית חומה (שם מדעי: Herpestes fuscus) היא מין של נמייה החיה בטבע רק בקצה הדרום-מערבי של הודו ובסרי לנקה. לעיתים היא נחשבת לתת-מין של נמייה אסייתית קטנה.
זו נמייה גדולה יחסית למיני הנמיות האסייתיים והיא מגיעה למשקל 2-7 ק"ג כשאורכה 19-33 ס"מ. היא בעלת פרווה חומה כהה והרגליים שחורות. הזנב עבה וארוך מאוד כשני שלישים מאורך הגוף. לנמייה פרווה עבה על רגליה האחוריות מה שעוזר להבחין במינה.
הם חיים בטבע באזורים הרריים בטווח גובה 700-1,300 מטרים בהרי גהט המערביים בעיקר במדינות קרנאטקה וקרלה ובקצה טאמיל נאדו שבהודו ובעיקר בהרי נלג'ירי וכן בסרי לנקה. נמייה זו מצויה בסכנת הכחדה עקב הפגיעה באזור חיותה ועקב פיזורי אוכלוסיות בין ההרים השונים.
הנמיות הם ציידות ליליות הניזונות מיצורים קטנים כמו עכברים, חולדות, חרקים, עכבישים, עקרבים, לטאות ונחשים כולל ארסיים. הנמייה מחוסנת מארס של נחשים כמו הקוברה המרשים. היא תאכל גם פירות שהיא תמצא.
ראו גם

נמייה
נמייה מצויה
הערות שוליים

↑  נמייה הודית חומה באתר הרשימה האדומה של IUCN
| נמייתיים |
| --- | --- | --- |
| נמיית מרש (סוג ומין יחיד) | נמיית מרש |      |
| נמייה עבת-זנב | נמייה עבת-זנב • נמיית ג'קסון • נמייה שחורת-כפות |      |
| קוסימן | קוסימן אלכסנדר • קוסימן אנגולי • קוסימן מצוי • קוסימן שטוח-ראש |      |
| נמייה צהובה (סוג ומין יחיד) | נמייה צהובה |      |
| דולוגל הסוואנה (סוג ומין יחיד) | דולוגל הסוואנה |      |
| נמייה דקה | נמייה דקה אנגולית • נמייה דקה סומאלית • נמייה דקה אפורה • נמייה דקה שחורת-זנב |      |
| נמייה ננסית | נמייה ננסית אתיופית • נמייה ננסית מצויה |      |
| נמייה | נמייה קצרת-זנב • נמייה הודית אפורה • נמייה הודית חומה • נמייה מצויה • נמייה אסייתית קטנה • נמייה הודית קטנה • נמיית הצווארון • נמיית רודי • נמייה מפוספסת-צוואר • נמיית הסרטנים |      |
| נמייה לבנת-זנב (סוג ומין יחיד) | נמייה לבנת-זנב |      |
| נמייה ליבראית (סוג ומין יחיד) | נמייה ליבראית |      |
| נמייה ארוכת-אף (סוג ומין יחיד) | נמייה ארוכת-אף |  |
| נמייה מפוספסת | נמייה מפוספסת גמביאנית • נמייה מפוספסת מצויה |  |
| נמיית סלווס (סוג ומין יחיד) | נמיית סלווס |  |
| נמיית מלר (סוג ומין יחיד) | נמיית מלר |  |
| סוריקטה (סוג ומין יחיד) | סוריקטה |  |
נמייה לבנת-זנב

| נמייה לבנת-זנב |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נמייתיים
סוג:: Ichneumia
מין:: נמייה לבנת-זנב
שם מדעי
 Ichneumia albicauda ‏קיווייה, 1829
תחום תפוצה


נמייה לבנת-זנב (שם מדעי: Ichneumia albicauda) היא מין יחיד בסוגה של נמייה החיה ברחבי אפריקה ובחצי האי ערב והיא למעשה הנמייה הגדולה ביותר בעולם עם אורך של 53 עד 71 ס"מ ולמשקל של 1.8 עד 5.2 ק"ג כשהממוצע הוא 3.38 ק"ג. כפי ששמה רמז זנבה הוא בצבע לבן.
מאפיינים

הנמייה חיה במרבית אפריקה שמדרום לסהרה וגם בחלק מחצי האי ערב. הם חיים במגוון בתי גידול מסוואנות טרופיות וערבות שופעות או ביצות ועד לבתות יבשות ואזורים תת-מדבריים. הם לא נוטים להימצא ביערות צפופים מדבריות או הרים.
לנמייה זו גוף גדול בצבע אפור כהה עם שערות שחורות בעיקר על גבה והזנב לבן. היא בעלת רגליים ארוכות וגבוהה יותר ממרבית הנמיות והיא בעלת טפרים חדים, אוזניים גדולות ושיניים חדות.
הנמייה היא יצור לילי הנמצא במהלך היום בין שורשים, אבנים או בגזעי עצים. הם חיים בדרך כלל לבד בטריטוריות מוגדרות, אך נקבות עם צאצאים מקימים קבוצה איתה הם שומרים על הגורים.
הנמייה אוכלת יצורים קטנים כמו חרקים, יונקים קטנים, עקרבים וזוחלים קטנים וכנפוץ אצל נמיות גם נחשים כולל ארסיים. הם גם אוהבים לאכול ביצים ונעזרים באבנים כדי לשבור אותם.
הערות שוליים

↑  נמייה לבנת-זנב באתר הרשימה האדומה של IUCN
| נמייתיים |
| --- | --- | --- |
| נמיית מרש (סוג ומין יחיד) | נמיית מרש |      |
| נמייה עבת-זנב | נמייה עבת-זנב • נמיית ג'קסון • נמייה שחורת-כפות |      |
| קוסימן | קוסימן אלכסנדר • קוסימן אנגולי • קוסימן מצוי • קוסימן שטוח-ראש |      |
| נמייה צהובה (סוג ומין יחיד) | נמייה צהובה |      |
| דולוגל הסוואנה (סוג ומין יחיד) | דולוגל הסוואנה |      |
| נמייה דקה | נמייה דקה אנגולית • נמייה דקה סומאלית • נמייה דקה אפורה • נמייה דקה שחורת-זנב |      |
| נמייה ננסית | נמייה ננסית אתיופית • נמייה ננסית מצויה |      |
| נמייה | נמייה קצרת-זנב • נמייה הודית אפורה • נמייה הודית חומה • נמייה מצויה • נמייה אסייתית קטנה • נמייה הודית קטנה • נמיית הצווארון • נמיית רודי • נמייה מפוספסת-צוואר • נמיית הסרטנים |      |
| נמייה לבנת-זנב (סוג ומין יחיד) | נמייה לבנת-זנב |      |
| נמייה ליבראית (סוג ומין יחיד) | נמייה ליבראית |      |
| נמייה ארוכת-אף (סוג ומין יחיד) | נמייה ארוכת-אף |  |
| נמייה מפוספסת | נמייה מפוספסת גמביאנית • נמייה מפוספסת מצויה |  |
| נמיית סלווס (סוג ומין יחיד) | נמיית סלווס |  |
| נמיית מלר (סוג ומין יחיד) | נמיית מלר |  |
| סוריקטה (סוג ומין יחיד) | סוריקטה |  |
נבחרת קנדה בבייסבול

| --- | --- |

 מידע כללי
 דירוג WBSC (18 בספטמבר 2024):  22      
  - ניקוד:  856
נבחרת קנדה בבייסבול (באנגלית: Australia national baseball team) היא נבחרת הבייסבול לגברים המייצגת את קנדה בתחרויות בינלאומיות. הדירוג הנוכחי של נבחרת קנדה ברשימת הדירוג של WBSC לנבחרות בייסבול של גברים, הוא המקום ה-22 בעולם, נכון ל-18 בספטמבר 2024, ללא שינוי לעומת דירוג קודם.
הערות שוליים

↑  דירוג לנבחרות בייסבול של גברים באתר WBSC
ערך זה הוא קצרמרבנושא קנדה. אתם מוזמנים לתרום לוויקיפדיה ו.
משרד המלחמה (האימפריה הרוסית)

| --- | --- |


 מידע כללי
 מדינה:  האימפריה הרוסית 
 סוכנות אם:  ממשלת האימפריה הרוסית 
 תאריך הקמה:  8 בספטמבר 1802 (יוליאני) 
 סוכנות קודמת:  College of War 
 תאריך פירוק:  1918 
 מטה מרכזי:  בניין המטה הכללי 
 עובדים:  1,800 
 
משרד המלחמה של האימפריה הרוסית (ברוסית: Военное министерство Российской империи) היה גוף מינהלי באימפריה הרוסית משנת 1802 עד 1917.
היסטוריה > לפני משרד המלחמה

גוף צבאי ראשון שניהל את ענייניה הצבאיים של רוסיה אוזכר לראשונה בשנת 1531 אך תיעוד ראשון נמצא משנת 1535 עם הקמת פריקאז הפיקוד (Разрядный приказ). בשנת 1701 הוקם הפריקאז לעניינים צבאיים (Приказ военных дел) שבמאה ה-17 הפך לגוף צבאי מרכזי בשם "הקולגיה הצבאית".
ב-20 בספטמבר 1802 אלכסנדר הראשון חתם על מניפסט להפיכת הקולגיה הצבאית למשרד כוחות היבשה (Министерство военно-сухопутных сил) שהפך ב-24 ביולי 1808 למשרד המלחמה (Военное министерство). שר הצבא הראשון היה סרגיי ויאזמיטינוב.
היסטוריה > לאחר ההקמה

המשרד הוקם בשנת 1802 כמשרד כוחות היבשה (Министерство Военно-сухопутных сил) במהלך הרפורמה הממשלתית של אלכסנדר הראשון. שמו שונה למשרד המלחמה בשנת 1815.
בשנת 1917 פוצל למשרד לענייני צי ומשרד הצבא. בשנת 1953 מוזגו שני המשרדים לתוך משרד ההגנה של ברית המועצות שב-1992 הוחלף על ידי משרד ההגנה של רוסיה.
מבנה

בסוף המאה ה-19 היה משרד המלחמה מאורגן באופן הבא:
המועצה הצבאית
לשכת משרד המלחמה
המטה הכללי - עניינים אישיים, ארגון, הדרכה וכלכלת הצבא
לשכת טקסי הוד מעלתו הקיסרי
מחלקות:
מחלקת נציבות
מחלקת ארטילריה
מחלקת מהנדסים (טכנאים צבאיים)
המחלקה לרפואה צבאית
מחלקת חינוך צבאי
מחלקת משפט צבאי
מחלקת חיילי הקוזקים
ועדות
הוועדה לקידוד צבאי - שאלות חקיקה
הוועדה לתברואה צבאית
בניינים

המשרד שוכן בתחילה בארמונו הקודם של הרוזן זכאר צ'רנשיוב על שדרת נהר מויקה, שנרכש על ידי אוצר המדינה עבור קולגיית הצבא בשנת 1795 (לימים הוא נבנה והפך לארמון מרינסקי).
בשנת 1824 הושכרו חלק מארמון לובנוב-רוסטובסקי (שדרת האדמירלות 12 בסנקט פטרבורג) למשרד המלחמה תמורת 63,000 רובל בשנה. ב-23 ביוני 1828 נקנה המבנה כולו על ידי משרד האוצר תמורת מיליון רובל, ובשנים 1829–1830 שופץ כדי לענות על צורכי המשרד. הוא שיכן את המשרדים העיקריים של המשרד עד לפירוקו בשנת 1918. הכניסה הראשית שמורה על ידי אריות מדיצ'י משיש לבן.
שרים > שרי כוחות היבשה

הרוזן סרגיי ויאזמיטינוב 8 בספטמבר 1802 – 13 בינואר 1808
הרוזן אלכסיי ארקצ'ייב 13 בינואר 1808 – בינואר 1810
הנסיך מיכאיל אנדראס ברקלאי דה טולי 20 בינואר 1810 – 24 באוגוסט 1812
הנסיך אלכסיי גורצ'קוב 24 באוגוסט 1812 – 12 בדצמבר 1815 ממלא מקום
שרים > שרי מלחמה

הרוזן פיוטר קונובניצין 12 בדצמבר 1815 – 6 במאי 1819
הברון פיוטר מלר-זקומלסקי 6 במאי 1819 – 14 במרץ 1823
הרוזן אלכסנדר טטישצ'ב 14 במרץ 1823 – 26 באוגוסט 1827
הנסיך אלכסנדר צ'רנישיוב 26 באוגוסט 1827 – 26 באוגוסט 1852
הנסיך וסילי דולגורוקוב 26 באוגוסט 1852 – 17 באפריל 1856
ניקולאי סוחוזנט 17 באפריל 1856 – 16 במאי 1861
הרוזן דמיטרי מיליוטין 16 במאי 1861 – 21 במאי 1881
פיוטר וונובסקי 22 במאי 1881 – 1 בינואר 1898
אלכסיי קורופטקין 1 בינואר 1898 – 7 בפברואר 1904
ויקטור סחרוב 11 במרץ 1904 – 21 ביוני 1905
אלכסנדר רדיגר 21 ביוני 1905 – 11 במרץ 1909
ולדימיר סוכומלינוב 11 במרץ 1909 – 13 ביוני 1915
אלכסיי פוליבנוב 13 ביוני 1915 – 15 במרץ 1916
דמיטרי שובייב 15 במרץ 1916 – 3 בינואר 1917
מיכאיל בלייב 3 בינואר 1917 – 28 בפברואר 1917
אלכסנדר גוצ'קוב 1 במרץ 1917 – 30 באפריל 1917
ראו גם

משרד ההגנה של רוסיה
שר ההגנה של רוסיה
הערות שוליים

↑  http://www.encspb.ru/en/article.php?kod=2804003747
| הכוחות המזוינים של האימפריה הרוסית |
| --- | --- | --- |
| פיקוד | המפקד העליון • משרד המלחמה • המטה הכללי הרוסי (הפיקוד במלחמת העולם הראשונה) |  |
| חילות הצבא | הצי הרוסי הקיסרי • חיל האוויר הרוסי הקיסרי • צבא האימפריה הרוסית |  |
| ציי האימפריה הרוסית | הצי הבלטי • צי הים השחור • צי האוקיינוס השקט • שייטת הים הכספי |  |
| רפורמות ומוסדות צבאיים | גזרת הקנטוניסטים • הגווארדיה הרוסית • הרפורמה הצבאית של אלכסנדר השני |  |
ארמון לובנוב-רוסטובסקי סביב 1900.
מרטין מיסטרי (סדרת טלוויזיה)

| --- | --- |

כרזת הסדרה באנגלית
 מבוסס על:  סדרת קומיקס צרפתית בעלת אותו שם (אנ')
 סוגה:  הנפשה מדע בדיוני אימה הרפתקאות
 יוצרים:  וינסנט צ'לבון-דמרסיי (אנ') דייוויד מישל
 כותבים:  מישל לאמור רוברט לאמור וינסנט צ'לבון-דמרסיי (אנ') דויד מישל רונדה סמיילי ניקול דמרס בן ג'וזף פרנק יאנג רוב הוג
 בימוי:  סטפני בארי גרגורי פנאצ'יון
 מדבבים:  סם וינסנט (אנ') קלי שרידן דייל וילסון (אנ') טריל רוטרי (אנ')
 פסקול:  דייוויד ואדאנט נועם קניאל
 ארץ מקור:  צרפת קנדה
 שפות:  אנגלית צרפתית
 מספר עונות:  3
 מספר פרקים:  66
 הפקה
 מפיק:  דייוויד מישל וינסנט צ'לבון-דמרסיי (אנ')
 מפיקים בפועל:  וינסנט צ'לבון-דמרסיי (אנ') סילבן ויאו סטפני בארי מישל לאמור רוברט לאמור
 חברת הפקה:  Zodiak Kids Studios (אנ') Image Entertainment Corporation (אנ')
 הפצה:  Banijay (אנ')
 מוזיקה:  Fabrice Aboulker 
 אורך פרק:  23 דק' 
 שידור
 רשת שידור:  Canal J (אנ') (צרפת) YTV (Canadian TV channel) (אנ') (קנדה)
 רשת שידור בישראל:  ג'טיקס
 תקופת שידור מקורית:  1 באוקטובר 2003 – 27 במרץ 2006
 קישורים חיצוניים
 www.martinmystere.com
 דף התוכנית ב-IMDb
 
מרטין מיסטרי (בצרפתית: Martin Mystère) היא סדרת טלוויזיה מונפשת, המבוססת על קומיקס איטלקי בעל אותו שם (אנ') מאת אלפרדו קסטלי (אנ'). הסדרה הופקה בשיתוף פעולה בין חברת ההפקות הצרפתית "Zodiak Kids Studios (אנ')" (לשעבר "Marathon Media") לבין חברת ההפקה הקנדית "Image Entertainment Corporation (אנ')". סגנון האיור בסדרה מבוסס על סגנון האנימה היפני. הסדרה עלתה לאוויר ב-1 באוקטובר 2003 בקנדה. בישראל הסדרה שודרה ב-2005 בערוץ ג'טיקס (לשעבר ערוץ Fox Kids), כשאת דמותו של גיבור הסדרה דיבב הזמר אסף אבידן.
עלילה

עלילת הסדרה סוטה מעלילת הקומיקס עליה היא בוססה, ומציגה את מרטין מיסטרי ואת דיאנה לומברט כאחים חורגים מתבגרים הלומדים ביחד בפנימיה "טורינגטון" שבקנדה. השניים עובדים בארגון חשאי המכונה "המרכז" שתפקידו הוא להגן על אנשי כדור הארץ בחשאי מפני מפלצות ופעילויות על טבעיות. חבריהם של מרטין ודיאנה מהמרכז כוללים את בילי, חוצן קטן בעל עור ירוק, וג'אווה, איש מערות בן 200,000 שנה שקפא והופשר ומתפקד בגלוי כשרת בבית הספר בו השניים לומדים.
בכל פרק בסדרה, מרטין, דיאנה וג'אווה (ולעיתים גם בילי) חוקרים מקרה אחר הקשור בפעילות על טבעית. חלק מפרקי הסדרה מתרחשים באתרים מסביב לעולם, בעוד שרובם מתרחשים בקנדה עצמה.
עלילה > קרוסאובר

דמותו של מרטין מיסטרי הופיעה בפרק בסדרה "טוטלי ספייס" (מאותו בית יוצר) וסייעה לדמויות הסדרה: המרגלות סם, אלכס וקלובר לחקור היעלמויות מסתוריות בהרים המושלגים. דמויותיהם של דיאנה וג'אווה לא הופיעו בפרק זה.
דמויות ראשיות > מרטין מיסטרי

באנגלית: סם וינסנט (אנ').
בצרפתית: אלכסיס טומאסיאן (אנ').
בעברית: אסף אבידן.
הדמות הראשית בסדרה. מרטין הוא נער בן 16 הלומד בפנימיית "טורינגטון" ביחד עם אחותו החורגת, דיאנה. מרטין עובד כחוקר עבור "המרכז" ביחד עם דיאנה וג'אווה. למרטין יש אובססיה לעל טבעי וברוב הזמן הוא עסוק בלהתחיל עם בנות (במיוחד עם ג'ני) מאשר בלימודיו בבית הספר. למרות אופיו השטותי, מרטין ניחן בחשיבה מהירה וביכולת לחלץ את הצוות ממצבים לחוצים. במהלך פרקי הסדרה, מרטין עונד על זרועו את "שעון המרכז" (באנגלית: Uwatch) שהוא בעל יכולת לשגר אל מרטין גאדג'טים שונים וכן לפתוח שער ממקומו הנוכחי של מרטין למטה המרכז.
דמויות ראשיות > דיאנה לומברט

באנגלית: קלי שרידן.
בצרפתית: דורות'י פוסאו.
בעברית: נטע שחר.
אחותו החורגת של מרטין (אמה התחתנה עם אביו של מרטין). דיאנה היא תלמידה מחוננת בבית הספר והיא בעלת חשיבה לוגית. לרוב, היא לא מתייחסת ברצינות לתאוריות שמרטין מעלה במהלך החקירות ומעדיפה להתמקד בגישה יותר ריאלית. דיאנה מתווכחת עם מרטין רבות במהלך הסדרה ולמרות זאת, השניים אוהבים אחד את השני ושומרים זה על זו. ברוב פרקי הסדרה, דיאנה משמשת כ"פיתיון" שנועד למשוך את המפלצות אל הצוות במטרה ללכוד אותן ובחלק מהפרקים, כשמרטין לא מתפקד היא עונדת על זרועה את שעון המרכז.
דמויות ראשיות > ג'אווה

באנגלית: דייל וילסון (אנ')
בצרפתית: סילבן למארי.
בעברית: לא ידוע.
ג'אווה הוא איש מערות (אדם ניאנדרטלי) בן 200,000 שנה שהוקפא בקרח והופשר בימינו אנו. בחיי היום יום, ג'אווה מתפקד כשרת בפנימיה בה מרטין ודיאנה לומדים ובמהלך החקירות הצוות הוא משתמש בכוחו הפיזי הרב כדי לעזור לשניים. הדיבור של ג'אווה הוא עילג והוא לרוב משתמש במשפטים פשוטים במטרה לבטא את עצמו ("ג'אווה לא אוהב" לדוגמה). ג'אווה משמש כאתחנתא קומית בסדרה בעקבות הפחד שלו מטכנולוגיה בת ימינו או ההגיינה שלו בתור איש מערות לשעבר.
דמויות ראשיות > א.מ.א

באנגלית: טריל רוטרי (אנ').
בצרפתית: לורנס דורלנס.
בעברית: לא ידוע.
א.מ.א (באנגלית: M.O.M) היא מנהלת "המרכז" והאחת ששולחת את הצוות למשימות השונות. א.מ.א היא בעלת אופי רציני וכן בעלת ידע בלחימה. ראשי התיבות M.O.M באנגלית הוא "מנהלת ארגון המסתורין" (באנגלית: Mystery Organization Manager) ולעיתים, כשהיא בעצמה יוצאת לשטח, א.מ.א משתמשת בזהות בדויה בשם "גברת אוליביה מנדל" (M.O.M - Ms. Olivia Mandell באנגלית). בדיחה חוזרת במהלך הפרקים היא כשהצוות מגיע למרכז לתדרוך, מרטין מבחין בא.מ.א מתעסקת במכשיר חוצני כלשהו ובטעות משבש אותו, בכך גורם לא.מ.א לכעוס עליו יותר. בפרק הקרוסאובר עם הסדרה "טוטאלי ספייס", נרמז שא.מ.א וג'רי (מנהיג הסוכנות בטוטאלי ספייס) ניהלו מערכת יחסים רומנטית בעבר.
דמויות ראשיות > בילי

באנגלית: סם וינסנט (אנ').
בצרפתית: לא ידוע.
בעברית: לא ידוע.
בילי הוא חוצן אינטליגנטי קטן בעל עור ירוק הנעזר במעין פוד מעופף כדי להתנייד. בילי משמש כיד ימינה של א.מ.א ומסייע לצוות כאשר נדרש מהם לחקור חפצים וראיות שהם אוספים במהלך המשימות. בילי הוא מעריץ מושבע של מרטין ומשמש כחברו הטוב ביותר. בעונה השלישית, בילי נעזר במדמה גוף במטרה להיראות אנושי ונרשם לפנימיית "טורינגטון" במטרה להיות עם מרטין, דיאנה וג'אווה ומצטרף אליהם למשימות השונות. בחלק מהפרקים נרמז שבילי מאוהב בדיאנה.
דמויות חוזרות > ג'ני

באנגלית: טבית'ה סנט ג'רמיין (אנ').
בצרפתית: לא ידוע.
בעברית: לא ידוע.
ג'ני היא חברתה של דיאנה ולומדת ביחד איתה ועם מרטין בפנימיית "טורינגטון". במהלך הסדרה היא מחוזרת רבות על ידי מרטין, אך דוחה אותו פעם אחר פעם בשל אופיו הילדותי והאובססיה שלו לעל טבעי. בחלק מהפרקים, ג'ני נחשפת לעובדתם הסודית של מרטין ודיאנה ואפילו מסכימה לצאת עם מרטין לדייטים (לאחר שהציל אותה מהמפלצות השונות), אך זכרונה נמחק על ידי המרכז.
דמויות חוזרות > מרווין

באנגלית: מאט היל (אנ').
בצרפתית: לא ידוע.
בעברית: לא ידוע.
מרווין הוא "יריבו הלא רשמי" של מרטין וגם הוא לומד בפנימיה ביחד עם מרטין ודיאנה. הוא מתואר כאהוב על ידי הבנות וחובב אקסטרים. באחד הפרקים, מרווין מגויס למרכז בתור סוכן, מה שמעלה את חמתו של מרטין עליו. בהמשך הסדרה, הוא מועבר לשלוחה של המרכז בהוואי, אך לאחר תקרית עם לפרקון הוא מועבר כעונש לשלוחה של המרכז בקוטב הדרומי.
דמויות חוזרות > ג'רארד מיסטרי

באנגלית: מייקל דונובן (אנ').
בצרפתית: לא ידוע.
בעברית: לא ידוע.
ג'רארד הוא אביו של מרטין ואביה החורג של דיאנה (נשוי לאמה של דיאנה). בניגוד לבנו, ג'רארד הוא אדם מאוד רציונלי בעל חשיבה לוגית ולרוב מבטל את התאוריות העל טבעיות שמרטין מעלה. ג'רארד הוא מדען ולכן הוא מבלה את רוב זמנו במחקרים מסביב לעולם והיחסים שלו עם מרטין מתוחים. באחד הפרקים, ג'רארד מגלה על עבודתם של מרטין ודיאנה במרכז ובעקבות כך מתגאה בילדיו.
ההבדלים בין הקומיקס לסדרה

בקומיקס מרטין ודיאנה הם זוג מאורס (ובהמשך נשואים) ולא אחים חורגים. השניים גם לא בני נוער או תלמידי תיכון.
בקומיקס מרטין הוא איש אשכולות: הוא היסטוריון, ארכאולוג, אנתרופולוג, אספן והרפתקן. יד ימינו הוא ג'אווה והשניים מרבים לטייל בעולם ומסייעים למשטרה לפתור תעלומות שנוגעות בעל טבעי.
בדומה לסדרה, גם בקומיקס ג'אווה הוא איש מערות שהופשר בימינו. אך עם התקדמות העלילה, סגנון דיבורו הופך ליותר עדכני.
בניגוד לסדרה, בקומיקס ישנם אויבים חוזרים ולא כל פרק מתמקד באויב אחר. אויביו של מרטין כוללים את "גברים בשחור", האל הנורדי לוקי ומורגן לה פיי. בנוסף, מרטין נאבק במהלך הסדרה עם ארגונים בדיוניים שונים שמנסים להשתלט על העולם.
הפקה

הסדרה שודרה בערוצים "YTV (אנ')" ו-"Discovery Kids (אנ')" בקנדה ובערוץ "Vrak (אנ')" הצרפתי משנת 2003 ועד לסיומה בשנת 2006. בישראל הסדרה שודרה בשנת 2005 בדיבוב לעברית בערוץ ג'טיקס.
ביקורות

הארגון Common Sense Media (אנ') כינה את הסדרה "כשתיקים באפלה פוגשת את סקובי דו" ודירג את הסדרה בציון שלושה כוכבים.
עתיד הסדרה

בדצמבר 2013, דף הפייסבוק הרשמי של הסדרה הכריז על פיתוחו של פרויקט חדש. נכון לשנת 2022, לא התקבלו הודעות נוספות הנוגעות בדבר. למרות זאת, מקורות מספרים שישנו תכנון להפיץ עיבוד מחדש של הסדרה עם הנפשה מחודשת בפורמט מסך רחב.
הערות שוליים

1 2 3  Noah Dominguez, Do You Remember Martin Mystery? What About the Original Comics?, CBR, ‏22 בספטמבר 2019 (באנגלית)
↑  אסף אבידן, באתר www.ishim.co.il
↑  Martin Mystery TV Review | Common Sense Media, www.commonsensemedia.org (באנגלית)
↑  Facebook, פייסבוק
מתקפת אפס ימים

מתקפת אפס ימים (מאנגלית: Zero-day attack) הוא כינוי לשימוש בפרצת אבטחה שלא הייתה ידועה עד כה, על ידי תוקפים שונים. המילה "אפס" מתייחסת לכך שמאז פרסומה עברו אפס ימים (כלומר: זהו אותו היום). לרוב, נהוג בקרב מומחי אבטחה להתריע על פרצה לפני מועד פרסומה בקרב הציבור הרחב, ולאפשר לחברה המתגוננת זמן לחקור ולתקן אותה, ולהפיץ ללקוחותיה טלאי תיקון לפני שתפורסם. מכיוון שבמתקפת יום-אפס מפורסמת פרצה לא מוכרת לשימוש מיידי, אין לה עדיין תיקון וכמו כן מוצרי אבטחה שונים לא מכירים ולא מזהים אותה.